Suwe Bibl yɔɔdʋʋ?
Ðɩwɛ “kɛdɛzaɣ kɩyakɩŋ” taa toovenim na?
Ŋmaɣzɩɣ suwe?
Ɛɛɛ
Aayɩ
Pɩtɩla
Ndʋ Bibl yɔɔdʋʋ yɔ
“[Kɛdɛzaɣ kɩyakɩŋ] taa lɛ, pɩkaɣ wɛʋ kaɖɛ pɩŋŋ.” (2 Timootee 3:1) Bibl taa natʋ tɔm, nɛ mbʋ piɖiɣni labʋ sɔnɔ yɔ, pɩwɩlɩɣ se ɖɩwɛ “kɛdɛzaɣ kɩyakɩŋ” taa.
Tɔm ndʋ ɖɔɖɔ Bibl wɩlɩɣ-ɖʋ?
Mbʋ mbʋ pɩkaɣ labʋ kɛdɛzaɣ kɩyakɩŋ taa yɔ, pɩ-taa nabʋyʋ lɛ: Yoŋ, ñɔɔsɩ, tɛtʋ ñamsʋʋ nɛ kʋdɔmɩŋ ndɩ ndɩ.—Maatiyee 24:3, 7; Luka 21:11.
Kɛdɛzaɣ kɩyakɩŋ taa lɛ, ɛyaa kaɣ caɣʋ wezuu kɩdɛkɛdʋʋ siŋŋ nɛ paakaɣ kpaɣʋ Ɛsɔtɔm nɛ payaa pʋyʋ.—2 Timootee 3:2-5.
Ɛbɛ cee wayɩ kaɣ-ɖʋ kɔnʋʋ?
Ɛyaa nabɛyɛ maɣzɩɣ se . . . alɩwaatʋ ndʋ kɛdɛzaɣ kɩyakɩŋ sɩɣ tɩnaɣ yɔ, paɖɩzɩɣ tɛtʋ nɛ mba payɩ pɛwɛ tɩ-yɔɔ yɔ, ɛlɛ lalaa ñamaɣzɩɣ se ɛjaɖɛ kaɣ ñɔɔzʋʋ. Ña yɔ, suwe ñamaɣzɩɣ?
Suwe Bibl yɔɔdʋʋ?
“Siɣsiɣ tʋ tɩnɩ tɛtʋ, ɛwɛɣ tɩ-yɔɔ tam.”—Keɣa 36:29.
Ɛbɛ ɖɔɖɔ ɖɩkpɛlɩkɩɣ Bibl taa?
Pakaɣ ɖɩzʋʋ ɛyaa kɩdɛkɛdaa alɩwaatʋ ndʋ kɛdɛzaɣ kɩyakɩŋ sɩɣ tɩnaɣ yɔ.—1 Yohanɛɛsɩ 2:17.
Tɛtʋ kaɣ pɩsʋʋ Paradisuu.—Izaayii 35:1, 6.